The Kashmir Files: गोवा के सीएम प्रमोद सावंत ने केजरीवाल पर साधा निशाना
गोवा के सीएम प्रमोद सावंत ने शुक्रवार को दिल्ली के मुख्यमंत्री व आम आदमी पार्टी (AAP) के राष्ट्रीय संयोजक अरविंद केजरीवाल पर कश्मीरी पंड़ितों पर बनी फिल्म ‘द कश्मीर फाइल्स’ पर दिए गए बयान को लेकर निशाना साधा। केजरीवाल ने गुरुवार को दिल्ली विधानसभा में बोलते हुए बीजेपी नेताओं पर निशाना साधा था। उन्होने फिल्म को टैक्सी फ्री करने पर भी अपनी प्रतिक्रिया दी थी।
पणजी: The Kashmir Files मूवी को लेकर राजनीतिक विवाद थमने का नाम नही ले रहा है। गुरुवार को इस मूवी को लेकर दिल्ली विधानसभा में खूब बहस देखने को मिली। दिल्ली के सीएम अरविंद केजरीवाल ने मूवी को टैक्स करने को लेकर बीजेपी की मांग पर खूब वार किया। उन्होने कहा कि फिल्म को टैक्स फ्री नही बल्कि निर्माताओं को इसे यूट्यूब पर अपलोड कर देनी चाहिए ताकि हर कोई इस फिल्म को देख सके।   दिल्ली के मुख्यमंत्री ने यह भी कहा था कि ‘‘कुछ लोग कश्मीरी पंडितों के नाम पर करोड़ों रुपये कमा रहे हैं और आप (भाजपा) फिल्म के पोस्टर चिपका रहे हैं।’’सांवत ने केजरीवाल पर बोला हमलाकेजरीवाल की इस टिप्पणी को लेकर अब गोवा के सीएम ने अपना रोष जताया है।  सीएम केजरीवाल के खिलाफ ट्वीट करते हुए प्रमोद सांवत ने लिखा है कि , ‘‘ पूर्व में केजरीवाल सरकार ने कई बॉलीवुड फिल्मों पर से कर हटाया था, उन्होंने ऐसा ही कश्मीर फाइल्स के लिए करने से इनकार कर दिया और एक कदम और आगे जाते हुए फिल्म का मजाक उड़ाया और उपहास किया जो कश्मीरी हिंदुओं के जनसंहार पर प्रकाश डालती है।’’ सावंत ने लिखा, ‘‘केजरीवाल का बयान अमानवीय है और उनका अपमान है जिन्होंने कश्मीर में आतंकवादियों के हाथों हुए अत्याचार को सहा है।’’ गौरतलब है कि केजरीवाल के बायन को लेकर बीजेपी के नेता तीखी प्रतिक्रिया जाहिर कर रहे हैं।